《将过娄江奉访王长公先柬二首 其二》
明代·胡应麟

片刺飞扬国士情，登龙迢递阖闾城。一身海岱依元礼，双眼云霄属正平。

下里乍堪酬郢曲，中原能许问齐盟。莫言把臂词场晚，蹑蹻天门象纬迎。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。